Uxío-Breogán Diéguez Cequiel

**Uxío-Breogán Diéguez Cequiel**, nado en Madrid o 17 de febreiro de 1978, é un historiador galego.

## Traxectoria 
É fillo de Fidel Diéguez. Naceu en Madrid, onde fixou a súa residencia parte da familia paterna a finais dos anos 40 e de onde é a súa familia materna, e reside en Galiza desde 1992. Licenciouse en Historia pola Universidade de Santiago de Compostela e doutorouse en Historia Contemporánea pola Universidade de Barcelona coa tese *Nacionalismo Galego. Desarticulación, resistencia e rearticulación (1936-1975)*. É profesor na Universidade da Coruña, na que dirixe a Cátedra de Memoria Histórica da UDC. É membro do Padroado da Fundación Moncho Reboiras para o Estudo e a Divulgación da Cuestión Social e Sindical en Galiza.

Os seus temas centrais de estudo e investigación son a historia do nacionalismo galego, os movementos sociais no tempo contemporáneo e a didáctica das Ciencias Sociais. Formou parte da primeira dirección dos CAE, e despois foi membro dos CAF, sendo claustral na Universidade de Santiago de Compostela entre 1998 e 2002, e da xunta reitora e padroado da Fundación Alexandre Bóveda desde 2003, entidade da que é presidente desde 2014 a 2016, sendo tamén un dos cofundadores de *Murguía. Revista Galega de Historia*, que dirixe desde 2003. É tamén impulsor, xunto a Xosé Estévez, do *Manifesto Galeusca: 1933-2008* de historiadores, que deu lugar ao I *Encontro Galeusca Historia* (Barcelona, 2010), ao II *Encontro Galeusca Historia* (Bilbao, 2012) e ao III *Encontro Galeusca Historia* (A Coruña, 2015), ao IV *Encontro Galeusca Historia* (Palma de Mallorca, 2017), ao V *Encontro Galeusca Historia* (Gernika, 2019) e ao VI *Encontro Galeusca Historia* (Tarragona, 2021).

Ten colaborado tamén en diversas publicacións, como *Praza*, *A Trabe de Ouro*, *Grial* ou *Terra e Tempo*, así como en xornais e emisoras de radio (*Cadena SER*, *Cuac FM* e *Radiofusión*).

## Obras 
### Ensaio 
* *A Asemblea de Concellos de Galiza Pro-Estatuto* (2002). Fundación Alexandre Bóveda. 116 páxs. ISBN 978-84-920787-8-3.
* *Álvaro de las Casas. Biografía, documentos e epistolario* (2003). Vigo: Galaxia. 256 páxs. ISBN 978-84-8288-633-6.
* *Síntese histórica do soberanismo galego (1846-1936)* (2008). Fundación para o Estudo e Divulgación da Cuestión Social e Sindical en Galiza. 62 páxs. ISBN 978-84-613-0100-3.
* *Alexandre Bóveda nos seus documentos* (2010). Difusora de Letras e Ideas. 132 páxs. ISBN 978-84-92958-01-6.
* *Síntese da historia social e política da Galiza desde 1800: de Carral á Irmandade Galega* (2011). Fundación para o Estudo e Divulgación da Cuestión Social e Sindical en Galiza. 82 páxs. ISBN 978-84-613-9381-7.
* *Nacionalismo galego aquén e alén mar. Desarticulación, resistencia e rearticulación (1936-1975)* (2015). Santiago: Laiovento. 450 páxs. ISBN 978-8484872771.

### Edicións 
* *A Nosa Terra nº 1. 14 nov. 1916 (*2016). Universidade da Coruña/Deputación da Coruña.

### Obras colectivas 
* *Mare Nostrum. A Importancia do Mar en Galicia. VIII Semana Galega de Historia* (2001). Asociación Galega de Historiadores.
* *Estudo socioeconómico da bisbarra de Ortegal*, en *Ortegal: olladas e perspectivas* (2007). Fundación para o Estudo e Divulgación da Cuestión Social e Sindical en Galiza. Libro e DVD.
* *A presenza de Alexandre Bóveda no interior e no exilio (1936-1977)*, en *A Galiza de Bóveda: actas - 2003*, (2009). Universidade de Vigo.
* *O nacionalismo galego nos seus programas políticos. O século XX*, 2009, Fundación Galiza Sempre.
* *Antón Moreda, memoria do exilio* (2010). Asociación Galega de Historiadores.
* *"A ollada exterior do nacionalismo galego* (2010). Fundación Galiza Sempre.
* *Síntese histórica do movemento obreiro galego: das orixes até 1984* (2010). Fundación para o Estudo e Divulgación da Cuestión Social e Sindical en Galiza.
* *Viaxes e construcción do pensamento. Viaxes e viaxeiros na Galiza anterior a 1936* (2011). Universidade da Coruña/Fundación Vicente Risco.
* *Do Piñeirismo ao Consello da Mocedade. O rexurdir do nacionalismo galego* (2013). Fundación Moncho Reboiras. Con Xoán Carlos Garrido Couceiro.
* *Galego, português, galego-português* (2013). Por Arturo de Nieves e Carlos Taibo (coordinadores), Através Editora.
* *Liberalismo, institucionalización educativa y construcción nacional. Encuentros y desencuentros entre identidades: el caso gallego*, en *La Constitución de Cádiz* (2013). Universidade de Cádiz.
* *As Irmandades da Fala (1916-1931)* (2016). Laiovento.
* *A Transición en Galiza* (coord) (2023). Santiago: Laiovento. 376 páxs. ISBN 978-84-8487-627-4.  Política, sindicalismo, lingua e literatura, asociacionismo cultural, feminismo, comunicación e represión entre o tardofranquismo e a preautonomía

### Participación en congresos 
* *Introducción á imprensa nacionalista na IIª República: "Alento", un caso singular*, IX Congreso de Novos Historiadores de Galicia, 2001, Asociación Galega de Historiadores.
* *O nacionalismo xuvenil na Galiza republicana: De "Ultreya" á creación da "Federación de Mocedades Galeguistas", (1932-1934)*, X Congreso de Novos Historiadores de Galicia, 2002, Asociación Galega de Historiadores.
* *Protagonistas da Asemblea: Rajoy, Bóveda e Castelao*, Xornadas *A Asemblea de Concellos Pro-Estatuto de Galicia*, 2008, Instituto Padre Sarmiento/CSIC.
* *Xénese e evolución do nacionalismo galego no primeiro terzo do s. XX. Educación, formación patriótica e soberanismo*, no Congreso *Emigración e educación (1900-1936). I Centenario das Escolas da Unión Hispano-Americana Valle Miñor (1909-2009)*, 2009, Arquivo da Emigración Galega-Consello da Cultura Galega/Instituto de Estudos Miñoranos/Universidade de Vigo/Universidade de Santiago de Compostela/Universidade da Coruña.
* *O galeguismo e arredismo galego en Cuba no marco do primeiro terzo do S. XX*, no Congreso *Trans-National Negotiations: Cuba and Galiza*, 2010, College of Arts and Law of University of Birmingham.

### Colaboración en documentais 
* *Galiza en Canarias*, 2006, Fundación para o Estudo e Divulgación da Cuestión Social e Sindical en Galiza.
* *"O sector enerxético en Galiza: situación e perspectivas de futuro*, 2011, Fundación para o Estudo e Divulgación da Cuestión Social e Sindical en Galiza.
* *Mundo do Traballo e organización de clase (1936-1960)*, en *Síntese Histórica do Movemento Obreiro Galego*, 2012, Fundación para o Estudo e Divulgación da Cuestión Social e Sindical en Galiza.
* *A Fazaña da Liberdade*, 2013, Filmika Galaika.
## Notas 
## Véxase tamén 
### Ligazóns externas 
* Ficha do autor na Biblioteca Virtual Galega
* *Galeusca Historia*